Тийме шакектер

Тийме шакектер, контакттуу шакектер – электр машинанын октолгоочуна (валына) бекитилген жана ротордун оромолорунун учтары менен кошулган ток өткөрүүчү шакек. Алар аркылуу, айланып туруучу оромо менен кыймылсыз тышкы электр түзүлүштөр жана тизмектердин ортосунда (электр щётка аркылуу) жылмышуучу тиймек түзүлөт. Тийме шакектер бири биринен жана машина октолгоочунан обочолонтулат. Тийме шакектер мисалы, синхрондуу, асинхрондуу машиналарда, Шраге кыймылдаткычында ж. б. электрондук машиналарда колдонулат.
Категория:Электр техникасы
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9